
Prome Minister Evelyn Wever-Croes: 
Update Covid 19: 


TA EVALUANDO E SIGUIENTE PASONAN CU 
LO MESTER TUMA 








Durante Conferencia di Prensa di Gobierno di Aruba, Prome 
Minsiter Evelyn Wever-Croes a duna un resumen riba e 
cifranan di Covid indicando cu esaki ta bayendo halto atrobe. 
Aruba actualmente a pasa 200 caso activo, algo cu, Prome 
Minister a enfatisa, ta hiba hopi preocupacion di Gobierno. 


“Nos ta evaluando kico ta bay bira e siguiente pasonan cu lo 
mester tuma. Loke tin nos awor tranklisa ta e hecho cu hospital 
su capacidad ta bou control. Semper nos a benchmark nos mes 
riba e capacidad di hospital. Es decir si hospital tin suficiente 
capacidad pa por acapara pashentnan di Covid riba sala y den 
cuido intensivo, e ora nos no tin mester di pone medidanan 
severo. Pero si e capacidad ta yen pa motibo cu tin otro 
hendenan cu a drenta cuido intensivo door di acidente di auto 
of otro situacionnan y e capacidad ta poco e ora nos mester 

tuma medidanan severo irespecto cuanto caso tin. E siman aki 
nos ta evaluando cua ta e medidanan cu nos mester pone si 
en caso mester bin medida pa asina purba frena esaki”, Prome 
Minister a duna di conoce. 


Prome Minsiter Evelyn Wever-Croes ta urgi henter e pueblo 
di Aruba, mirando e cifranan aki, pa reconsidera kico cada 
ciudadano ta haci den su tempo liber. reconsidera sali den 
hopi hende, sali bay fiesta etc. 


“Gobierno no ta bezig ta cuidando abo y bo famia. Gobierno 
awo ta conta cu abo mes por cuida bo mes y bo famia y hopi 
miho cu gobierno mes. Cuida bo mes, cuida bo famia pasobra 
bo ta stima bo mes y bo ta stima bo famia”, Prome Minister a 
enfatisa. 

Prome Minister Evelyn Wever-Croes: 


E DI 7 DIA DI REUNION CU STAKEHOLDERS 
EN CONEXION CU FORMACION DI 
GABINETE WEVER-CROES || 








Prome Minister Evelyn Wever-Croes, despues di e reunionnan 
cu varios stakeholder dialuna mainta, a duna un declaracion 
amplio riba con e reunionnan a bay. Esnan cu a participa na e 
reunionnan tawata: Sandy van Tol, Arubaanse Vereniging van 
Belastingadviseurs; Andy Hernandez, San Nicolas Business 
Association; Ronella Croes, Aruba Tourism Authority; Daniel 
Ferara, Aruba Food and Beverage Association; Sr. Valdez, 
OPPA. 


E Asociacion di Conseheronan di Impuesto a toca e tema di 
desaroyo economico, no solamente pa stimula e economia 
pero tambe pa un bon funcionamento di e departamento di 
impuesto. Especialmente sin atrasonan, sino un departamento 
cu ta traha den actualidad. Nan a comenta tambe riba e leynan 
cu mester bira mas senciyo, mas cla y pa nan tin siguridad 
adelanta con ta aplica cierto leynan. Esey nan ta kere lo yuda 
pa desaroya nos economia mas lihe. 


Sanicolas Business Associatoin a entrega un manifiesto cu 
diferente punto cu nan lo kier pa Gabinete Wever-Croes cumpli 
cu nan den e prome 100 dianan di gobernacion. Arepasa cada 
punto y mester bisa cu varios punto cu nan a trece padilanti 
ta importante pa crea desaroyo den San Nicolas. Desaroyo 
den area di industria pero tambe den area di turismo pa crea 
bienestar general pariba di brug. 


Aruba Tourism Authority (ATA) a indica cu turismo ta 

recuperando. Berdad entradanan a cay hopi pisa aña pasa, 
tambe entradanan di ATA y aworaki ta den fase pa mira con 
ta recupera di e sla aki. Tin varios plan di accion den cual ATA 
tambe a duna su contribucion importante. Tanto ATA como 
Gobierno ta di acuerdo cu turismo ta e pilar economico cu lo 
saca nos di e pandemia. Sigur cu mester diversifica pero e 
turismo ta keda e driver di nos economia. Pa esaki mester un 
ATA fuerte pa enfrenta e retonan aki. 


Aruba Food and Beverage Association, a elabora no 
solamente riba kico tur e diferente comercaintenan tin mester 
pa un desaroyo, sino a trece mas bien e temanan cu ta mas 
relevante den e area di Food and Beverage. Nan a comparti cu 
пап preocupacion си пап no ta hañando hende pa traha. Esaki 
sigur pa Gobierno tambe ta un preocupacion mirando cu tin 
3800 perosna riba FASE dus no tin trabou. Sea e hendenan aki 
no tin e rekisitonan cu ta wordo pidi, of sea tin un desmotivacion 
den nos hendenan pa drenta bek den e mercado laboral. E 
berdad ta cu Gobierno a bin cu FASE y nos ta duna pakete 
di cuminda y loonsubsidie pero esakinan ta temporal y poco 
poco lo yega na final pa asina haña hende bek den e mercado 
laboral 

Ta importante pa traha riba e motivacion pa trabou y Gobierno 
lo mester bin cu reglanan y pone como un di e exigencianan 
pa e ciudadano haña FASE e siguiente luna, e mester ta 
aplicando pa trabou y tuma loke tin etc. 

Continuacion E DI 7 DIA DI REUNION CU STAKEHOLDERS.... 


OPA, e Organizacion di Pensionadonan di Aruba a presenta un 
documento bastante elabora pa unda nan a apunta e retonan cu 
adultonan mayor ta enfrenta. Nos pensionadonan ta esnan cu 
a constru nos economia cu nos y nos yiunan ta bibando aden. 
Nan ta tesoro pa henter nos sociedad y nan tambe mester por 
conta. A toca diferente tema, manera di salud y e temponan di 
espera, e prima di AZV cu ta hopi halto, e prijsnan cu ta hopi 
caro, tema di belasting etc entre otronan. A papia tambe riba e 
tema con pa duna nos adultonan mayor mas representacion pa 
aisna un gobierno tene cuenta structuralmente cu interesnan 
di nos adultonan mayor cu ta parti grandi di nos comunidad. 





Durante e gobierno di Gabinete Wever-Croes І, a cuminsa 
cu Raad Voor Ouderen. Lamentablemente pa motibo di otro 
prioridadnan cu Covid y Lanspakket e finalisacion no a tuma 
luga ainda pero ta den fase final caminda mescos cu nos tin 
Sociaal Economische Raad, nos lo haña un raad voor ouderen 
cu lo duna conseho na gobierno riba tur e temanan aki cu tin di 
haber cu adulto mayor. Esaki lo pone cu nos adultonan mayor 
lo haña atencion constante y structural di tur gobierno. 


Prome Minister a expresa su satisfaccion di con tur e reunionnan 
di dialuna a bay y a duna di conoce cu tur e puntonan y 
feedbacknan cu a wordo treci, lo wordo inclui den e acuerdo di 
gobernacion. 

_ 

Directie Natuur en Milieu: 


AWE TA DIA INTERNACIONAL DI MATANAN 
DI MANGEL. KICO NOS SA DI MATANAN DI 
MANGEL Y NAN HABITAT? 


Riba 26 juli ta celebra Dia Internacional di matanan di mangel. 
Na Aruba nos conoce 4 sorto di mata di mangel y tur ta 
protegi pa e ley Landsbesluit bescherming inheemse Flora en 
Fauna (AB 2017 no.48). E mangelnan den cuestion ta: Zwart 
Mangel (Avecinnia germinans), Fofoti (Conocarpus erecto), 
Mangel Tam (Rizophora mangle), y Mangel Shimaron of Cora 
(Laguncularia racemosa). Directie Natuur en Milieu (DNM) 
tin e deber pa informa comunidad di tur e servicionan cu e 
ecosistema aki ta brinda y dicon e ta importante pa conserva y 
proteha e areanan di matanan di mangel. 


E vegetacion di e mangelnan ta vital pa e sobrevivencia di 
diferente especie marino y proteccion di e costa. E reisnan 
fuerte di mangel ta ancra den e suela protehando nos costanan 
di cualkier desaster natural cu por suta nos costa. E reisnan 
di mangel ta bon ancra den suela y aki ta e lugar di sconde 
pa piscanan chikito, ta luga di biba/criadero pa organismonan 
cu ta cuminda pa pisca y otro especienan marino. E area di 
mangelnan tambe ta luga di drumi di parhanan. Ora hende 
ta recrea den cercania di e mangelnan por wak cu e lama ta 
mustra scur y e lodo cu ta forma tin un holo fuerte y particular. 
E holo ta bin di e blachinan cu ta cay y ta desintegra den e awa. 
Caracteristicanan di mata di mangelnan. 

Mangelnan ta un vegetacion cu mester di awa salo pa e 
sobrevivi. Ta haya nan canto di lama, den bahianan y den 
salifianan cu ta conecta cu lama. Cada sorto di mangel tin su 
mesun aspecto y funcion den naturalesa. Antes tabatin mas 
matanan di mangel riba rifnan. Awor nan ta mas concentra na 
Spaans Lagoen y Isla di Oro cu ta areanan protegi, brindando 
е matanan mas proteccion y chens pa aumenta den cantidad. 
Locual mangelnan tin den comun. 

= Tur ta crece canto di ама, sea canto di lama of unda tin 
awa brak di saliña. 

» Ta reproduci nan mes den dos forma: pa medio di nan 
reis cu ta crece tanto riba tera (luchtwortel) como bou di ама y 
pa medio di nan simia. 

= Тіп flor blanco y blanco-creme. Nan ta produci nectar. 

- Мап reis ta den lodo y bou di ама. 

- Ta biba den e mesun ambiente ecologico (mata, awa 
salo, solo y biento). 

- Ta transporta e salo for di e awa via nan reis pa nan 
blachinan. Asina e salo cu ta concentra ta forma pleki blanco 
riba e blachinan. 

Nos mangelnan cu ta parti di nos cuminda 

Reisnan di mangel bon ancra tin un abundacia di alimentacion 
pa cangreu, panikrak, cocolishi y cleconchi. Reisnan ta luga di 
biba (bibadera) y luga di sconde di pisca. Otro especie chikito ta 
anda den e reisnan unda tin variedad di alimentacion pa e bida 
marino. E balor di e reis den e ecosistema ta cu cada biaha e 
ta recupera su mes. Esaki ta forma un cadena di alimentacion 
den e mangelnan. Loke tambe tin ta Moli-moli, Palulo (oester), 

plankton y Benthic-algen/alga Benthic. Е presencia di alga 
sinembargo ta indica cu tin carbon benta den e awa) 

Kico tin den e yerbanan di lama 

Yerba di lama ta e luga di biba di e cabay di lama, strea di lama, 
turtuga chikito, colebra di awa y otro piscanan chikito. E yerba 
ta cuminda preferi di turtuga y strea di lama. Esakinan tambe 
ta crece unda e reisnan di e matanan di mangel ta. Claridad di 
solo ta pone cu e yerbanan ta crece y brinda nutricion. 


Otro insectonan of especienan den mondi di mangelnan 
Tambe tin otro insectonan den e mondinan di mangel manera 
haraña y tor. Tur e insectonan cu ta biba den cas di hende 
tambe tin den mondi di mangelnan. E neishi di haraña ta gara 
barbulet, tor, musca y sangura. Den mangelnan tambe ta biba 
animalnan cu ta lastra manera waltaca, lagadishi, yuwana, 
pega pega y boa. Tambe por mira raton di anochi ta colga den 
e matanan di mangelnan ofta haya holo di nan orina. Parhanan 
local of esunnan cu ta haya banda di awa tambe ta frecuenta 
mondinan di matanan di mangel. Akinan ta nan luga di drumi y 
lugar di descansa. Nan ta scoge luganan den naturalesa unda 
ta keto y cu menos claridad. 


DNM ta convenci cu riba e Dia Internacional di Matanan di 
Mangel aki, Aruba ta mihor informa di e balor ecologico, 
economico y social cu e mondinan di matanan di mangel 
tin pa Aruba. Nos ta gradici tur NGO cu ta pone enfoke riba 
e importancia di e matanan aki, specialmente Stimaruba 
cu semper a duna contribucion y guia cu nan experticio. E 
yamada ta keda pa no destrui ni un mata di mangel, na unda 
bo ta recrea of biba, djis paso e ta stroba bo bista pa lama. Awe 
e por sinti manera un strobacion pero mañan e ta yuda'bo y bo 
propiedad pa proteccion. Feliz Dia Internacional di Matanan di 
Mangel 2021. 

MINISTER XIOMARA MADURO 


MONUMENTENBUREAU TA HACI ENTREGA 
DI PROYECTO DI MANTENCION DI DIRECTIE 
VOLKSGEZONDHEID ARUBA, 
EX-LANDSLABORATORIUM 


Despues di algun luna di trabow intenso pa cu mantencion 
di e edificio Monumental di Directie Volksgezondheid Aruba, 
ex-Landslaboratorium,  Monumentenbureau ta anuncia 
cu e proyecto a yega na su final. Cu presencia di personal 
di DVG, Albo Aruba N.V. y Monumentenbureau, Project 
Manager di Albo Aruba N.V., sr. Anno Postma y Director 
di Monumentenbureau, sra. Yvonne Webb-Kock a firma е 
procesverbaal pa cu e finalisacion di e proyecto. Despues cu a 
caba di firma a haci entrega di e yabi na Management Team di 
Directie Volksgezondheid. 








Personal di DVG a keda sumamente contento y gradicido con 
bunita e interior di e edificio a keda. Sigur cumpliendo cu e 
deseonan cu detayenan moderno y un ambiente agradabel. 
Monumentenbureau ta gradici Directie Volksgezondheid Aruba 
pa e confiansa duna pa realisa e proyecto di mantencion. 
Asina cu e fondonan wordo aloca lo sigui cu e di dos fase di 
mantencion di e edificio Monumental. Monumentenbureau ta 
gradici Minister di Finansas, Economia y Cultura, sra. Xiomara 
Maduro, Albo Aruba N.V., Serfix Installation Techniques, Ranvic 
N.V., personal di Monumentenbureau y tur esnan cu a haci e 
proyecto aki posibel, specialmente na e personal di Directie 
Volksgezondheid pa nan pasenshi. 





Monumentenbureau ta gradici Minister di Salubridad, 
Deporte y Turismo sr. Dangui Oduber pa aloca e fondonan 
pa por a haci mantencion riba e edificio di Directie 
Volksgezondheid Aruba (DVG) ex-landslaboratorium. Director 
di Monumentenbureau ta gradici personal di Albo Aruba N.V. 
y personal di Monumentenbureau pa e bunita trabow haci. 
Monumentenbureau ta sigui aporta na mantencion di nos 
Monumentonan. 

Continuacion BMONUMENTENBUREAU ТА HACI ENTREGA DI PROYECTO.... 

MINISTER DANGUI ODUBER 

AruBIG ТА DRENTA FASE DI EHECUCION 
ENTRANTE 2 DI AUGUSTUS 2021 


Como preparacion pa tur instancia di cuido por cumpli cu e 
rekesitonan nobo, DVG ta emiti e siguiente relato di prensa. 
Conforme e Decreto nacional AB 2021 no. 79 y art. 42 di e 
Ordenansa nacional profesionnan den salud of e asina yama 
“AruBIG” ta drenta den su fase di ehecucion denter di 3 luna 
despues di e publicacion di e Decreto nacional di 15 di mei 
2021. Despues di varios luna di preparacion a yega asina leu 
cu e prome fase di e Registro di AruBIG lo wordo lanza. Den 
un serie di 3 comunicado di prensa Departamento di Salud 
Publico (DVG) kier informa publico en general e cambionan 
cu e ley nobo ta trece cu n'e, mirando cu e ley ta uno hopi 
extenso. Den e prome parti aki lo duna un splicacion tocante 
cua profesion mester inscribi y cua diploma ta reconoci. 


Cua profesion 

Actualmente e siguiente profesionnan ta rekeri pa inscribi den 
e AruBIG: 

+ Boticario (Apotheker); 

* Medico (Artsen); 

* Dentista (Tandartsen); 

* Partera (verloskundigen); 

* Fisioterapista (fysiotherapeut). 


No ta importante si bo persona ta trahando 20 of 50 afia caba 
na Aruba. Tur e profesionnan aki mester registra pa prome 
biaha of di nobo pa por eherce nan funccion y hafia e derecho 
di carga e titulo di nan profesion. Pa esnan cu no ta yega na 
remarca of no tin un diploma reconoci, pero tin mas cu 10 afia 
trahando of mas cu 5 afia trahando como specialista por yega 
na remarca pa wordo registra den un registro special. Pa esaki 
mester entrega documentacion cu ta prueba cu a haya permiso 
of yega di pasa un examen na Aruba pa traha como dokter, 
dentista, partera of boticario, of cu a studia na un universidad 
reconoci e tempo ey. 


Diploma reconoci 
Lo siguiente ta duna e derecho pa registra den AruBIG: 


1. Pa tur profesion, un number di BIG di Hulanda (Nederlandse 
BIG-nummer) y registracion como specialista den e asociacion 
reconoci na Hulanda (p.e. RGS pa medico). 

2. Pa medico alternativamente documentacion cu ta prueba 
cu a pasa exitosamente e board exam di USA of Canada, 
irespecto na unda bo persona por a studia; 

3. Pa medico alternativamente e diploma di e siguiente 
universidadnan na Costa Rica: Universidad de Costa Rica, 
Universidad Latina de Costa Rica of Universidad de ciencias 
medicas (UCIMED); 

4. Pa medico alternativamente e diploma di e siguiente 
universidadnan na Colombia: Universidad El Bosque of 
Pontificia Universidad Javeriana; 

5. Pa dentista alternativamente e diploma di siguiente 
universidadnan na Costa Rica: Universidad de Costa Rica of 
Universidad Latina de Costa Rica; 

6. Pa dentista alternativamente e diploma di e siguiente 
universidadnan na Colombia: Universidad El Bosque of 
Pontificia Universidad Javeriana. 


Pa estudio local no tin ningun reconoci na e momentonan aki 
fuera di e estudio di specialismo “arts arbeid en gezondheid 
Aruba” duna pa e scol NSPOH di Hulanda. 

Pa reconocimento adicional via e Instituto di Calidad, esaki lo 
ta reserva pa un siguiente fase cu lo wordo anuncia despues. 
Dene siguiente comunicado lo splica mas tocante e specialismo 
y rekesitonan prome cu por aplica pa registracion. 


ABARUBIG 

Minister Dangui Oduber: 
PARLAMENTO A APROBA PRESUPUESTO 2021 

Diabierna den oranan di anochi mayoria di parlamento 
a aproba e presupuesto 2021. E lev aki ta e lev di mas 
importante pa gobierno di Aruba y pa pais Aruba. Durante e 
tratamento di presupuesto tawata bisto cu varios miembro 
nobo di parlamento no sa ainda kiko ta nan trabou y kiko ta 
nan responsabilidadnan. E miembronan aki no tawata sa kiko 
ta e reglanan di parlamento. Nan no tawata sa cu mester firma 
presentie lijst y tambe firma e sprekerslijst si kier hiba palabra. 
Varios di nan no a haci ningun di dos y no a keda contento cu 
e hecho cu presidente di parlamento a sera e reunion pasobra 
ningun miembro a yena e lista di oradornan. Remarcabel tawata 
e hecho cu durante henter e reunion fraccion di AVP tawata 
ausente y a bandona sala. Te hasta e miembro nobonan di 
AVP a bai cas bai descansa y sosega nan curpa y cobra placa 
di pueblo drumi na cas. Esaki ta lamentabel pasobra pueblo ta 
paga e miembronan aki pa tey presente na trabou y representa 
pueblo den e sala di parlamento. 


No obstante esaki e tratamento di presupuesto a sigui. Durante 
e reunion aki minister Oduber a informa parlamento di maneho 
di su ministerio y a contesta preguntanan di miembronan 
di parlamento. Minister Oduber a informa parlamento di e 


recuperacion di nos turismo cu a surpasa tur expectativa. Ora e 
pandemia a cuminsa ATA a traha 3 scenario di proyeccion. Uno 
conservativo, uno cautelosamente optimista y uno optimista. 
Den e scenario di mas optimista a proyecta cu pa aña 2021 
lo tin un recuperacion di 55% di nos turismo den comparacion 
cu aña 2019. Na momento e scenarionan aki a wordo traha 
no tawata conoci ki dia Aruba lo haya e vacuna y con exitoso 
e programa lo ta. Awe nos tur na Aruba mester ta orguyoso di 
nos programa di vacunacion. Nos a haci uso di Aruba Health, 
nos a haci uso di innovacion y technologia y naturalmente un 
staff di personal super profesional. Esaki a conduci cu awe 
mas di 72.000 persona a vacuna caba na Aruba. Danki na 
esaki awe Aruba ta prosperando. 


E ultimo proyeccionnan pa nos turismo ta indica cu nos lo 
surpasa tur expectativa di e scenario mas optmista di ATA. Na 
e momentonan aki ta proyecta cu nos lo recupera 76% di nos 
turismo den aña 2021 den comparacion cu aña 2019 cu tawata 
un di e miho añanan den historia di turismo na Aruba. 


Pae di cuatro kwartaal 2021 ta premira un recuperacion di 100% 
compara cu e di cuatro kwartaal di 2019. Cu e recuperacion 
aki nos ta creando oportunidadnan nobo, nos ta creando 
сиропап di trabou, nos ta recuperando nos turismo y economia 
y tambe creando mas entrada pa gobierno di Aruba. Minister 
Oduber ta hopi satisfecho cu e recuperacion aki considerando 
e hecho cu ainda e pandemia tey presente. E variante delta 
ta causando un aumento di casonan y no obstante esaki nos 
turismo ta sigui aumenta. Minister Oduber ta sigui recomenda 
y encurasha esnan cu ainda no a vacuna pa bai tuma nan 
vacuna mas pronto posibel pa di e forma aki cuida nan propio 
salud y proteha nan mes. Despues di un reunion hopi largo 
Parlamento a aproba e presupuesto unamimamente cu ta hopi 
importante pa gobernacion di pais Aruba. 





STAY-OVER VISITOR ARRIVALS 


July 2020 - Dec 2021 











Source: ATA. 


2019 RECOVERY LEVEL аа 





Year-end 2021 
Recovery. 70% 

MINISTER DI HUSTICIA, SEGURIDAD Y MIGRACION 


MINISTER ANDIN BIKKER 





Minister Bikker cu reaccion rapido pa contraaresta 
delicuencia den v-cars 


A PIDI POLIS 

Mas cu djis control, minister Andin Bikker a referi na un plan cla 
net prome cu Covid-19, cu a bay “on hold” door di e pandemia, 
den cual ta aspira pa laga instala wireless solar battery powered 
cameras na diferente hotspots. Manera el a anuncia durante 
tratamento di presupuesto, lo reactiva e plan aki. 


Tambe ta den contacto estrecho cu Aruba Tourism Authority 
(ATA) pa duna atencion adicional na e turistanan afecta. 
Gobierno, KPA y Ministerio Publico a haci hopi esfuerso pa 
por reduci e nivel di criminalidad prome y durante e pandemia. 
Ta lamenta cu net awo cu economia ta lantando bek y turismo 
ta recuperando miho cu a anticipa, un of mas antisocial ta 
comete crimen cu ta afecta turistanan y asina basicamente ta 
perhudica nos economia. Lo haci uzo di tur recurso posibel pa 
yega na e anti socialnan aki y percura pa persigui nan pa e 
delitonan aki. 


Si tin un motibo dicon Aruba ta den e top di islanan preferi pa 
turismo ta pa nos nivel halto di siguridad. Pues lo no keda man 
crusa ora cu un of mas individuo, sin amor patrio, ta comete 
tipo di actonan asina cu por haci un daño na nos turismo. 


Na final e mandatario a corda tur hende cu siguridad di nos isla 
ta un esfuerso mutuo. Pues tur cu por sa algo, of a tende algo 
of a mira algo, yama polis mesora. Ta hunto so nos ta logra 
gara e anti socialnan aki y salbaguardia seguridad y bienestar 
general. 











E ultimo dianan a tuma nota cu diripiente ladronicia den v-cars 
a cuminsa lanta cabes. E tendencia ta specialmente den 
areanan aleha, na costa di nos isla. Anti socialnan ta kibra ц . 
glas di auto y horta pertenencianan di turistanan. Minister di G b t W ne 
Husticia mr. Andin Bikker a pidi Cuerpo Policial Aruba pa duna | а | ne е ever roes 
atencion adicional riba e tereno aki pa optimalisa siguridad den 

e areanan afecta pa e ola di ladronicia. 4 

Departamento di Salud Publico: 
UPDATE 26 DI JULI 2021 





Casonan di Corona Virus na Aruba 









RESIDENTE NO-RESIDENTE 


17 14 3 
a 225 134 91 

mu 11071 10156 915 
Fiale 11405 10398 1007 


pf 

Comision Condecoracion Real Aruba 
“Duna honor na esun(nan) cu merece honor” 


RECORDATORIO OPORTUNIDAD PA ENTREGA 
PROPOSICIONNAN PA CONDECORACION REAL 2022 
DEADLINE TA 6 DI AUGUSTUS 2021 


Aruba a conoce e afia aki un grupo grandi di 33 persona cu 
a ricibi un condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa cu entrante 
diaranson 26 di mei 2021 pueblo di Aruba por entrega 
proposicionnan pa personanan ricibi un condecoracion Real 
otro afia, na ocasion di celebracion di afia di Rey na april 2022. 


Pa un persona por wordo considera pa haya un condecoracion 
Real mester tene cuenta cu e accento ta cay riba prestacionnan 
particular pa y den comunidad. Tin dos categoria: 
- Trabou boluntario, pues trabounan pa cual e persona no a/ta 
ricibi salario; 
- Prestacionnan particular cu un persona a haci contra 
pago, pues den su trabou. 

E prestacionnan aki mester ta di un caliber y nivel di e 
halto ey cu nan ta 

surpasa locual normalmente ta wordo spera di su trabou 
y mester tin un balor 

excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedor di un condecoracion Real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel entrante 26 di mei 2021 na 
balie abou na entrada na Bestuurskantoor 

na Playa, na Bestuurskantoor na San Nicolaas of cerca e 
miembronan di Comision Condecoracion Real Aruba. Tambe 
lo por download e formularionan for di e website di gobierno: 
www.gobierno.aw, www.overheid.aw, www.government.aw 


Mester yena e formularionan di proposicion completamente y 
detayadamente y e persona(nan) of e instancia cu ta haci e 
proposicion ('voorsteller') mester firma esaki. 

E motivacion di e peticion ta di importancia crucial. 

Pa evalua e meritonan di un persona cu ta propone pa 
un condecoracion Real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Comision Condecoracion RealArubata enfatisa cu otorgamento 











di un condecoracion Real mester keda un sorpresa pa e 
persona concerni. Pa e motibo ey ta di suma importancia pa 
NO informa e persona сопсегпі cu ta bay haci un peticion ре, 
ni envolvi'e den e proceso di prepara un proposicion. Mester 
haci 

e trabao preparatorio den tur secrecia. Esaki lo evita un 
desapunto den caso cu e condecoracion no ta keda otorga. 


Mester haci e entrega di un proposicion pa un condecoración 
Real na balie di bestuurskantoor Oranjestad den un envelop 
cera dirigi na Bureau Minister van Algemene Zaken, na 
atencion di Decoratiecommissie Aruba, Bestuurskantoor, L.G. 
Smith Blvd. 76, Oranjestad, Aruba. 


Dialuna 26 Juli 2021 





т-не” 





Continuacion PROPOSICIONNAN РА CONDECORACION REAL 2022... 


Proposicionnan pa condecoracionnan 
Real ta wordo trata na Hulanda door di e 
organo cu ta carga 

e nomber di “Nederlandse Kapittel 
voor de Civiele Orden”. Nan ta duna e 
conseho definitivo pa 

cu e condecoracionnan Real y nan ta 
hopi estricto. Por ehempel, den caso 
cu un persona tin tremendo logronan 
pa comunidad, pero e tin por ehempel 
boetnan grave, un persona asina 
lamentablemente 

nota bin na remarca ра un condecoracion 
Real durante cierto periodo. Por ehempel 
pa un boet durante 

un aña y dependiendo di e cantidad di 
boet durante mas aña. 


Semper mester manda un peticion hopi 
luna adelanta pa por keda cla cu tur 
tramite na Aruba y na Hulanda pa asina e 
personanan por ricibi nan condecoracion 
na luna di april di e siguiente aña. 

E aña aki e ultimo dia pa entrega un 
proposicion pa un condecoracion Real 
pa aña 2022 

ta diabierna 6 di augustus 2021. 


Por fabor tuma nota cu proposicionnan 
incompleto y proposicionnan cu a drenta 
despues 

di diabierna 6 di augustus 2021 
lamentablemente no por wordo trata. 


Aruba tin hopi persona cu ta contribui 
na nos comunidad mediante trabou 
boluntario y personanan 

cu ta destaca realmente den nan trabou. 
Ta deseo di Comision Condecoracion 
Real Aruba pa mira hopi 

di nan ricibi un condecoracion Real па 
2022, mescos cu e aña aki. Ta p'esey un 
peticion na un y tur pa haci un esfuerso pa 
esaki bira realidad y pa asina Aruba por 
honra su hendenan balioso. Comision 
Condecoracion Real Aruba ta spera cu 
pa aña di Rey 2022 tambe comunidad 
lo reacciona cu hopi entusiasmo pa 
reconoce esnan cu ta haci trabou 
importante pa y den nos comunidad. 


sra. 1. 
8880) 

sra. R. Garrido (cel. 593-1820) 

sr. D. Figaroa (cel. 741-0100) 
Tambe por acerca e comision via e-mail: 
condeco.aruba@gmail.com 


Den caso cu tin cualkier pregunta of pa 
mas informacion por tuma contacto cu e 
miembronan 
di Comision Condecoracion Real Aruba: 
sra. F. Perez-Lopez (tel. 583- 
8425) 
sr. V. Frank (tel. 587-4979) 
sra. N. Anthony (cel. 593-1921) 


Nicolaas-Ras (tel. 584- 





Con pa propone un persona? 


Por haci proposicion dor 

di yena dos formulario. 

E formularionan aki ta obtenibel durante 

oranan di oficina na balie di Bestuurskantoċ 

O'stad y San Nicolas. 

Tambe por download e formul 

website di no: www.gobierno.aw 
www.overheid.aw 
www.government.aw 


rionan for di e 





PA MAS INFORMACION POR YAMA OF MANDA E-MAIL: 


sra. F Perez-Lopez | st.v. Frank | condeco.aruba@gmail.com 








Dialuna 26 


GABINETE WEVER-CROES 


NOTICIA DI GOBIERNO 





